
	1.
	Rīkojuma projekts
1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ekonomikas ministrijai (Patērētāju tiesību aizsardzības centram) finansējumu, kas nepārsniedz 81 248 euro, lai Patērētāju tiesību aizsardzības centrs varētu izpildīt uzņemtās līgumsaistības ar SIA “Averoja” par SIA "FISOM" kompleksā tūrisma pakalpojuma ceļotāju repatriāciju, kas tika organizēta, ievērojot SIA "FISOM" nespēju pilnībā vai daļēji pildīt savas saistības un sniegt kompleksos tūrisma pakalpojumus likviditātes problēmu dēļ.
	Priekšlikums
Ņemot vērā, ka repatriācijas organizators jau ir nodrošinājis repatriāciju un ar to saistītās izmaksas ir zināmas, attiecīgi lūdzam precizēt rīkojuma projektu, 1.punktā svītrojot “kas nepārsniedz” un 2. punktā “atbilstoši faktiski nepieciešamajam finansējuma apmēram”.
Piedāvātā redakcija
-
	Anželika Osipova (FM)

	2.
	Rīkojuma projekts
3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.
	Priekšlikums
Lūdzam svītrot rīkojuma projekta 3.punktu, ņemot vērā, ka līdzekļu pārdalei no valsts budžeta programmas 02.00.00 "Līdzekļi neparedzētiem gadījumiem" nav nepieciešams Saeimas Budžeta un finanšu (nodokļu) komisijas saskaņojums.
Piedāvātā redakcija
-
	Anželika Osipova (FM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Anotācijas 1.3.sadaļā norādīts, ka iemaksājot ikgadēju valsts nodevu par speciālo atļauju (licenci) tūrisma operatori un tūrisma aģenti veikuši attiecīgi “uzkrājumu” repatriācijai 88 091.26 euro apmērā. Lūdzam svītrot informāciju par uzkrājumiem repatriācijai, ņemot vērā, ka ieņēmumi no valsts nodevas netiek uzkrāti.
Piedāvātā redakcija
-
	Anželika Osipova (FM)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Anotācijas 1.3.sadaļā norādīts, ka tūrisma operators ir saņēmusi speciālo atļauju (licenci) un tai ir spēkā esošs nodrošinājums 80 000 euro apmērā (spēkā no 2024. gada 19. jūnija līdz 2025. gada 18. jūnijam), ko izsniegusi AAS "BALTA". Lūdzam papildināt anotācijas sadaļu ar skaidrojumu, kādēļ minētā nodrošinājuma (apdrošināšanas polises) ietvaros netiek segtas izmaksas par repatriācijas pakalpojumu sniegšanu, kā arī lūdzam norādīt, vai tiek plānots ceļotāju repatriācijai izlietotos līdzekļus atgūt no tūrisma operatora atbilstoši Tūrisma likuma 16.panta sestajā daļā paredzētajam.
Piedāvātā redakcija
-
	Anželika Osipova (FM)



